
Изменение		1
Предложение за решение
Съображение 1 a (ново)
	

	Текст, предложен от Комисията
	Изменение

	
	(1a)	В заключенията си от 12 декември 2019 г. Европейският съвет одобри целта за постигане до 2050 г. на неутрален по отношение на климата Съюз в съответствие с целите на Парижкото споразумение.



Изменение		2
Предложение за решение
Съображение 3
	

	Текст, предложен от Комисията
	Изменение

	(3)	Анализът на очакваното функциониране на резерва, при който бе взета предвид актуалната информация, показва, че целевото изменение на някои параметри би допринесло за подобряването на предвидимостта на пазара и ценовата стабилност през първите години на новата система.
	(3)	Анализът на очакваното функциониране на резерва, при който бе взета предвид актуалната информация, показва, че целевото изменение на някои параметри би допринесло за подобряването на предвидимостта на пазара и ценовата стабилност през първите години на новата система. За да не попречат тези изменения на усилията на Съюза за декарбонизация, са необходими допълнителни действия от страна на държавите членки. Според Европейската централна банка екологосъобразните инвестиции в Съюза остават под равнищата, необходими за постигане на целта за декарбонизация за 2030 г. Поради това държавите членки трябва да останат бдителни по отношение на риска от недостиг на екологосъобразно финансиране. 



Изменение		3
Предложение за решение
Съображение 3 a (ново)
	

	Текст, предложен от Комисията
	Изменение

	
	(3а)	Прилагането на системата за търговия с емисии за сградния сектор, сектора на автомобилния транспорт и допълнителните сектори трябва да бъде придружено от допълващи мерки за декарбонизация, които са най-ефективният инструмент за подпомагане на домакинствата да намалят зависимостта си от изкопаеми горива и следователно да се смекчи въздействието на СТЕ2 върху потребителите, като се има предвид, че търсенето на горива в сградите и транспорта остава до голяма степен негъвкаво в краткосрочен план. Държавите членки са задължени да използват приходите от търговете на квоти за целите съгласно член 30г, параграф 6 от Директива 2003/87/ЕО, като дават приоритет на дейности, които могат да допринесат за справяне със социалните аспекти на търговията с емисии в рамките на СТЕ2. Поради това би било целесъобразно държавите членки да използват приходите от тръжната продажба на квоти, освободени от резерва, за да допълнят своите социални планове във връзка с климата. Също толкова важно е Комисията да допълни своя анализ на окончателните актуализирани национални планове в областта на енергетиката и климата, като определи за всяка държава членка секторни мерки за декарбонизация и по-добро използване на приходите от СТЕ, които биха могли да спомогнат за намаляване на търсенето на квоти по СТЕ2. Важно е също така да се укрепи механизмът за предварително захранване от ЕИБ и да се обмислят допълнителни мерки за увеличаване на бюджета на Социалния фонд за климата, за да се гарантира, че финансовата подкрепа се предоставя на домакинствата своевременно и на равнище, което отразява развитието на цените по СТЕ2. Необходимо е Комисията да обмисли удължаване на срока на действие на Социалния фонд за климата.



Изменение		4
Предложение за решение
Съображение 4
	

	Текст, предложен от Комисията
	Изменение

	(4)	С цел да се повиши дългосрочната предвидимост на пазара, неосвободените квоти от резерва за сградния сектор, сектора на автомобилния транспорт и допълнителни сектори следва да останат валидни и след 31 декември 2030 г.
	(4)	С цел да се повиши дългосрочната предвидимост на пазара, неосвободените квоти от резерва за сградния сектор, сектора на автомобилния транспорт и допълнителни сектори следва да останат валидни до 31 декември 2033 г. и отчасти до 31 декември 2035 г. В срок от четири години от началото на функционирането на СТЕ2 Комисията следва да извърши оценка на въздействието, включително оценка на въздействието върху разпределението, както и оценка на екологичното, социалното и икономическото въздействие на оставащите квоти в резерва. 



Изменение		5
Предложение за решение
Съображение 6
	

	Текст, предложен от Комисията
	Изменение

	(6)	С цел да се подобри реагирането на неоправдани ценови колебания и да се увеличи предвидимостта на пазара, механизмът за повишаване на ценовата стабилност през първите три години от схемата за търговия с емисии за сградния сектор, автомобилния транспорт и допълнителни сектори следва да бъде внимателно калибриран. Това би могло да включва освобождаване на по-голямо количество квоти на пазара. Ако мярката се прилага два пъти през един и същ 12-месечен период, допълнителното освобождаване следва да се извърши два пъти.
	(6)	С цел да се подобри реагирането на неоправдани ценови колебания и да се увеличи предвидимостта на пазара, механизмът за повишаване на ценовата стабилност през първите три години от схемата за търговия с емисии за сградния сектор, автомобилния транспорт и допълнителни сектори следва да бъде внимателно калибриран. Това би могло да включва незабавно освобождаване на по-голямо количество квоти на пазара. Ако мярката се прилага два пъти през един и същ 12-месечен период, допълнителното освобождаване следва да се извърши два пъти.



Изменение		6
Предложение за решение
Съображение 6 a (ново)
	

	Текст, предложен от Комисията
	Изменение

	
	(6a)	Прекалено високите цени на квотите в рамките на системата за търговия с емисии за сградния сектор, сектора на автомобилния транспорт и допълнителните сектори биха могли въпреки това да имат непропорционално въздействие върху уязвимите домакинства, като прекомерните колебания на цените може да не са ограничени до поява два пъти в годината. В контекста на прегледа на Директива 2003/87/ЕО на Европейския парламент и на Съвета е от съществено значение да се обмислят допълнителни мерки за социална защита и може да е целесъобразно Комисията да обмисли по-силни инструменти за ограничаване на цените, за да се гарантира ценова стабилност в дългосрочен план.  Във връзка с това Комисията би могла да разгледа списък с варианти, като например укрепване и удължаване на срока на действие след 31 декември 2029 г. на механизма за прекомерно увеличение на цените, който се задейства при надвишаване на тавана от 45 EUR, определен по цени от 2026 г., и съответно адаптиране на резерва за стабилност на пазара, включително честотата и обема на освободените квоти и обема в резерва, ако е необходимо, оценка на осъществимостта на възможността да се позволи на държавите членки временно да не прилагат системата за жилищни сгради чрез дерогация, при условие че докажат, че могат да постигнат целите за разпределяне на усилията чрез въвеждане на други мерки и при условие че са транспонирали Директива (ЕС) 2024/1275 на Европейския парламент и на Съвета в националното право, като гарантират възможността за използване на приходите от търговията с емисии за пряко подпомагане, като например климатични дивиденти, без да се налага да доказват положително въздействие върху околната среда или да въвеждат други мерки за свеждане до минимум на разходите, прехвърляни върху уязвимите домакинства.  В срок до 1 март 2027 г. тези варианти трябва да бъдат надлежно оценени от Комисията от гледна точка на тяхното социално и екологично въздействие, като същевременно се гарантира, че те няма да бъдат в ущърб на постигането на целите на Съюза в областта на климата, определени в Регламент (ЕС) 2021/119 на Европейския парламент и на Съвета.



Изменение		7
Предложение за решение
Съображение 6 б (ново)
	

	Текст, предложен от Комисията
	Изменение

	
	(6б)	След преразглеждането на резерва за стабилност на пазара, предвидено в настоящото решение за изменение, би било целесъобразно Комисията да извърши оценка на въздействието на системата за търговия с емисии върху сградния сектор, сектора на автомобилния транспорт и допълнителните сектори, за да оцени социалното ѝ въздействие и въздействието ѝ върху постигането на целите в областта на климата, както и оценка на разпределението на броя на уязвимите домакинства, за които е предоставена подкрепа от Социалния фонд за климата и механизма за предварително захранване от ЕИБ до тази дата, включително, когато е осъществимо, разбивка по вид географски район, разпределение на доходите и пол, като е необходимо да се обмислят и допълнителни мерки за гарантиране както на екологосъобразността, така и на социалната справедливост в рамките на СТЕ2.



Изменение		8
Предложение за решение
Член 1 – параграф 1 – точка 1
Решение (ЕС) 2015/1814
Член 1а – параграф 3
	

	Текст, предложен от Комисията
	Изменение

	(1)	в параграф 3 второто изречение се заличава;
	(1)	В параграф 3 второто изречение се заменя със следния текст:

	
	„Считано от 1 януари 2034 г., 50 % от квотите, посочени в същата алинея, които не са освободени от резерва, се обезсилват. Считано от 1 януари 2036 г., оставащите квоти, посочени в същата алинея, които не са освободени от резерва, се обезсилват.“



Изменение		9
Предложение за решение
Член 1 – параграф 1 – точка 4 a (нова)
Решение (ЕС) 2015/1814
Член 1а – параграф 7
	

	Текст в сила
	Изменение

	
	(4а)	В параграф 7 второто изречение се заменя със следния текст:

	Обемите, които се освобождават от резерва, се разпределят равномерно за период от три месеца с начало не по-късно от два месеца след датата, на която условията са били изпълнени в оглед на информацията, публикувана във връзка с това в Официален вестник на Европейския съюз съгласно член 30з, параграф 8 от Директива 2003/87/ЕО.
	„Обемите, които се освобождават от резерва, се разпределят равномерно за период от три месеца с начало не по-късно от 30 дни след датата, на която условията са били изпълнени с оглед на информацията, публикувана във връзка с това в Официален вестник на Европейския съюз съгласно член 30з, параграф 8 от Директива 2003/87/ЕО.“.


(32015D1814)

Изменение		10
Предложение за решение
Член 1 а (нов)
Решение (ЕС) 2015/1814
Член 3 – параграф 1 а (нов)
	

	Текст, предложен от Комисията
	Изменение

	
	Член 1а	

	
	В член 3 от Решение (ЕС) 2015/1814 се добавя следната алинея:

	
	„В срок от четири години от началото на функционирането на търговията с емисии за сградния сектор, сектора на автомобилния транспорт и допълнителните сектори, посочени в глава IVa от Директива 2003/87/ЕО, Комисията извършва оценка на въздействието, включително оценка на разпределителното въздействие, и оценка на екологичното, социалното и икономическото въздействие на оставащите квоти в резерва съгласно член 1а от настоящото решение, и определя целесъобразността на частичното или пълното анулиране на тези квоти. Когато е целесъобразно, оценката може да се придружава от законодателно предложение.“.

